Īstie plaušgliemeži

Īstie plaušgliemeži (Eupulmonata) ir gliemežu klases virskārta, kas iekļauj sevī pārsvarā sauszemes gliemežus. Virskārtu 1990. gadā izveidoja austriešu malakologs Gerhards Hasprunars un Georgs Hubers. Šīs virskārtas pārstāvji ir plaši izplatīti pasaules saldūdens baseinos, ieskaitot Latviju.

 Apraksts 
Pie īstajiem plaušgliemežiem ir ieskaitītas morfoloģiski diezgan atšķirīgas plaušgliemežu grupas, kurām var būt labi attīstīta čaula, parasti plāna un spirāliska, vai reducēta čaula, reizēm apsegta ar mantiju, vai arī čaulas vispār var nebūt.Ponder W., Lindberg D.R., Phylogeny and Evolution of the Mollusca, University of California Press, Berkeley, 2008.

Tie ir eitineiri gliemeži, t.i. ar iekšējo orgānu detorsiju. Dzimumatvere parasti atrodas labajā pusē aiz galvas. Grupas pamatīpašība ir žaunu neesamība un mantijas dobuma pārtapšana elpošanas orgānā, bagātīgi vaskularizētā struktūrā, kuru mēdz saukt par plaušām, un kuru regulē muskuļots sfinkters, saukts par pneimostomu.

Uz galvas ir divi vai četri ievelkošies taustekļi, kuru (2. taustekļu pāra) galā atrodas acis. Pēda parasti ir plata un ļauj dzīvniekam rāpot. Mutē atrodas radula ar daudziem zobiņiem.

 Sistemātika 
Īsto plaušgiemežu virskārtā ir iekļautas šādas kārtas, un tajās ietilpsošās apakškārtas, virsdzimtas un ģintisMolluscaBase:
 virskārta: Eupulmonata Haszprunar & Huber, 1990
 kārta: Ellobiida Van Mol, 1967
 virsdzimta: Ellobioidea L. Pfeiffer, 1854 (1822)
 kārta: Stylommatophora A. Schmidt, 1855
 apakškārta: Achatinina Schileyko, 1979
 apakškārta: Helicina Rafinesque, 1815
 apakškārta: Scolodontina H.B. Baker, 1925
 kārta: Systellommatophora Pilsbry, 1948
 ģints: Granulilimax Minato, 1989
 virsdzimta: Onchidioidea Rafinesque, 1815
 virsdzimta: Veronicelloidea J.E. Gray, 1840

 Atsauces 

Kategorija:Gliemeži